CELEX: 32019D0628(02)
Language: lv
Date: 2019-06-24 00:00:00
Title: Komisijas Īstenošanas lēmums (2019. gada 24. jūnijs) par to, lai Eiropas Savienības Oficiālajā Vēstnesī publicētu apstiprināšanas pieteikumu par Eiropas Parlamenta un Padomes Regulas (ES) Nr. 1151/2012 53. pantā minētu produkta specifikācijas grozījumu, kas nav maznozīmīgs, attiecībā uz nosaukumu “Gall del Penedès” (AĢIN)

28.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 217/10
               
            
         KOMISIJAS ĪSTENOŠANAS LĒMUMS
         (2019. gada 24. jūnijs)
         par to, lai Eiropas Savienības Oficiālajā Vēstnesī publicētu apstiprināšanas pieteikumu par Eiropas Parlamenta un Padomes Regulas (ES) Nr. 1151/2012 53. pantā minētu produkta specifikācijas grozījumu, kas nav maznozīmīgs, attiecībā uz nosaukumu “Gall del Penedès” (AĢIN)
         (2019/C 217/06)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 50. panta 2. punkta a) apakšpunktu saistībā ar tās 53. panta 2. punktu,
         tā kā:
         
                     (1)
                  
                  
                     Spānija saskaņā ar Regulas (ES) Nr. 1151/2012 49. panta 4. punktu ir nosūtījusi pieteikumu tāda specifikācijas grozījuma apstiprināšanai, kas nav maznozīmīgs, attiecībā uz produktu “Gall del Penedès” (AĢIN).
                  
               
                     (2)
                  
                  
                     Komisija saskaņā ar Regulas (ES) Nr. 1151/2012 50. pantu ir izvērtējusi šo pieteikumu un secinājusi, ka tas atbilst minētajā regulā noteiktajiem nosacījumiem.
                  
               
                     (3)
                  
                  
                     Lai varētu iesniegt paziņojumus par iebildumiem saskaņā ar Regulas (ES) Nr. 1151/2012 51. pantu, pieteikums par to, lai apstiprinātu Komisijas Īstenošanas regulas (ES) Nr. 668/2014 (2) 10. panta 1. punkta pirmajā daļā minētu produkta specifikācijas grozījumu, kas nav maznozīmīgs, grozītais vienotais dokuments un atsauce uz attiecīgās produkta specifikācijas publikāciju attiecībā uz reģistrēto nosaukumu “Gall del Penedès” (AĢIN) būtu jāpublicē Eiropas Savienības Oficiālajā Vēstnesī,
                  
               IR NOLĒMUSI ŠĀDI.
         
            Vienīgais pants
            Pieteikums par to, lai apstiprinātu Īstenošanas regulas (ES) Nr. 668/2014 10. panta 1. punkta pirmajā daļā minētu produkta specifikācijas grozījumu, kas nav maznozīmīgs, grozītais vienotais dokuments un atsauce uz attiecīgās produkta specifikācijas publikāciju attiecībā uz reģistrēto nosaukumu “Gall del Penedès” (AĢIN) ir iekļauti šā lēmuma pielikumā.
            Saskaņā ar Regulas (ES) Nr. 1151/2012 51. pantu šā lēmuma publikācija dod tiesības trīs mēnešu laikā no tā publicēšanas dienas Eiropas Savienības Oficiālajā Vēstnesī izteikt iebildumus pret šā panta pirmajā daļā minēto grozījumu.
         
         
            Briselē, 2019. gada 24. jūnijā
            
               
                  Komisijas vārdā –
               
               
                  Komisijas loceklis
               
               Phil HOGAN
            
         
         
            (1)  OV L 343, 14.12.2012., 1. lpp.
         
         
            (2)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).
      
      
         
            PIELIKUMS
            APSTIPRINĀŠANAS PIETEIKUMS ATTIECĪBĀ UZ PRODUKTA SPECIFIKĀCIJAS GROZĪJUMU, KAS NAV MAZNOZĪMĪGS, AIZSARGĀTA CILMES VIETAS NOSAUKUMA / AIZSARGĀTAS ĢEOGRĀFISKĀS IZCELSMES NORĀDES GADĪJUMĀ
            
               Grozījuma apstiprināšanas pieteikums saskaņā ar Regulas (ES) Nr. 1151/2012 53. panta 2. punkta pirmo daļu
            
            
               “GALL DEL PENEDÈS”
            
            
               ES Nr.: PGI-ES-01308-AM01 – 25.7.2018.
            
            
               ACVN ( ) AĢIN ( X )
            
            1.   Pieteikuma iesniedzēja grupa un tās likumīgās intereses
            
            
                        
                           Consell Regulador de la IGP Gall del Penedès
                        
                     
                  
                        
                           C/Hermenegild Clascar, 1–3, Planta baja
                        
                     
                  
                        
                           Consejo Comarcal de l’Alt Penedès
                        
                     
                  
                        
                           08720 Vilafranca del Penedès
                        
                     
                  
                        
                           Barcelona
                        
                     
                  
                        
                           ESPAÑA
                        
                     
                  
                        E-pasts: agricultura@ccapenedes.cat
                     
                  
                        Tālr.: +34 938900000
                     
                  Aizsargātās ģeogrāfiskās izcelsmes norādes “Gall del Penedès” regulatīvā padome pārstāv visas saimniecības, kurās audzē mājputnus ar AĢIN “Gall del Penedès” apzīmētā produkta ieguvei, un visus marķētājus, un tai ir likumīgas intereses iesniegt šo grozījumu pieteikumu.
            2.   Dalībvalsts vai trešā valsts
            
            Spānija
            3.   Produkta specifikācijas punkts, uz kuru attiecas grozījums vai grozījumi
            
            
                        —
                     
                     
                        ☐
                     
                     
                        Produkta nosaukums
                     
                  
                        —
                     
                     
                        ☒
                     
                     
                        Produkta apraksts
                     
                  
                        —
                     
                     
                        ☐
                     
                     
                        Ģeogrāfiskais apgabals
                     
                  
                        —
                     
                     
                        ☐
                     
                     
                        Izcelsmes apliecinājums
                     
                  
                        —
                     
                     
                        ☒
                     
                     
                        Ražošanas metode
                     
                  
                        —
                     
                     
                        ☐
                     
                     
                        Saikne
                     
                  
                        —
                     
                     
                        ☐
                     
                     
                        Marķējums
                     
                  
                        —
                     
                     
                        ☐
                     
                     
                        Cits (norādīt)
                     
                  4.   Grozījuma vai grozījumu veids
            
            
                        —
                     
                     
                        ☒
                     
                     
                        Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu.
                     
                  
                        —
                     
                     
                        ☐
                     
                     
                        Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, ja vienots dokuments (vai tā ekvivalents) attiecībā uz produktu nav publicēts.
                     
                  5.   Grozījums vai grozījumi
            
            
               Produkta apraksts
            
            
                        —
                     
                     
                        Kā norādīts produkta aprakstā, ar AĢIN “Gall del Penedès” apzīmētais produkts ir svaiga tādu vistu (gaiļu un vistu) gaļa, kuras pieder pie Penedesenca negra šķirnes, kas ir uzlabota tradicionālā Penedesenca šķirne. Specifikācijas tekstā bija norādīts tikai vīrišķās kārtas īpatņu svars, jo audzētāji tos tur visbiežāk. Tomēr, ņemot vērā vīrišķās un sievišķās kārtas īpatņu galīgā svara ievērojamo atšķirību, ir jādiferencē katra liemeņa veida minimālais svars atkarībā no dzimuma. Tāpēc tagad sievišķās kārtas īpatņiem ir noteikts mazāks svars.
                        Līdz ar to vienotajā dokumentā (3.2. iedaļa “Produkta apraksts”) un produkta specifikācijā (B.2. iedaļa “Produkta raksturlielumi”) punktu:
                        
                           ““Izķidāta, bez subproduktiem” (noplūkta, izķidāta un bez galvas, kājām, sirds, aknām, guzas) liemeņa minimālais svars ir 1,5 kg, bet “daļēji izķidāta” (noplūkta un bez iekšām, bet ar galvu un kājām) liemeņa svars ir 2 kg.”
                        
                        aizstāj ar šādu:
                        “Liemeņa minimālais svars:
                        
                                    —
                                 
                                 
                                    izķidātam liemenim bez subproduktiem (noplūkts, izķidāts un bez galvas, kājām, sirds, aknām, guzas) – 1,2 kg mātītēm un 1,5 kg tēviņiem;
                                 
                              
                                    —
                                 
                                 
                                    daļēji izķidātam liemenim (noplūkts un bez iekšām, bet ar galvu un kājām) – 1,7 kg mātītēm un 2 kg tēviņiem.”
                                 
                              
                  
                        —
                     
                     
                        Ir mainītas minimālās vērtības, kādām jāatbilst dzīvnieku barības sastāvam un kas norādītas vienotā dokumenta (3.3. “Dzīvnieku barība un izejvielas”) un produkta specifikācijas (E.1. “Ražošanas sistēma”) attiecīgajās iedaļās. Tekstu:
                        “Pamatbarība sastāv no:
                        
                                    —
                                 
                                 
                                    58–60 % kukurūzas,
                                 
                              
                                    —
                                 
                                 
                                    33,5–35,5 % sojas un tās produktiem,
                                 
                              
                                    —
                                 
                                 
                                    5–5,5 % vīnogu kauliņiem.”
                                 
                              aizstāj ar šādu:
                        “Pamatbarība sastāv no:
                        
                                    —
                                 
                                 
                                    55–60 % kukurūzas,
                                 
                              
                                    —
                                 
                                 
                                    30–35,5 % sojas un tās produktiem,
                                 
                              
                                    —
                                 
                                 
                                    5–5,5 % vīnogu kauliņiem.”
                                 
                              Tiek mainīta kukurūzas un sojas (un tās produktu) minimālā procentuālā daļa, lai dotu ražotājiem lielāku elastību un iespēju pielāgoties dzīvnieku uztura prasībām to attīstības gaitā.
                     
                  
               Ražošanas metode
            
            
                        —
                     
                     
                        Produkta specifikācijas (E.1. iedaļa “Ražošanas sistēma”) apakšiedaļā “Ganību raksturlielumi un pārvaldība” ir samazināts āra platības minimālais laukums. Konkrētāk, teikumu: “Pieejamās āra platības minimālais laukums uz vienu dzīvnieku būs 2 m2.”
                        aizstāj ar šādu: “Pieejamās āra platības minimālais laukums uz vienu dzīvnieku būs 1 m2.”
                        Āra platības minimālais laukums ir samazināts, jo produkta specifikācijas izstrādes laikā aploku izmēri tika aprēķināti tā, lai lauku saimniecības varētu pienācīgi ierīkot un lai zemesgabalus būtu iespējams pārvaldīt saskaņā ar tradicionālo praksi. Tomēr visas tradicionālās ganības pieejamās platības ziņā nebija vienādas, un bieži vien aploki tajās netika ierīkoti, tāpēc noteikt, cik lielai jābūt optimālajai platībai, kas nepieciešama dzīvnieku pienācīgai attīstībai un labjutībai, bija grūti. Līdz ar to tika aprēķināta pārāk liela platība.
                        Laika gaitā ir pierādīts, ka dzīvnieki neizmanto visu pieejamo telpu. Problēmas rodas ar šīs neizmantotās telpas pārvaldīšanu, jo to pārņem nevēlamas un grūti apstrādājamas nezāles. Tas savukārt veicina savvaļas faunas ienākšanu, kas paaugstina sanitāros riskus. Turklāt dzīvnieki neatrodas saimniecības āra platībās vai iekštelpās visi vienlaicīgi; viņi pārvietojas, tāpēc faktiski uz vienu dzīvnieku ir vairāk vietas.
                        Tā kā visa pieejamā platība nekad netiek izmantota pilnībā, šis samazinājums nerada nekādas izmaiņas gaļas kvalitātes vai dzīvnieku labjutības ziņā.
                     
                  
                        —
                     
                     
                        Tajā pašā produkta specifikācijas apakšiedaļā ir jāmaina neizmantošanas laiks, ko piemēro savvaļas ganībām. Rindkopu:
                        
                           “Augsnes un augāja atjaunošanai savvaļas ganības ir jāatstāj papuvē uz vismaz 8 nedēļām (ņemot vērā populācijas samazināšanos un laiku, kas paiet līdz brīdim, kad cāļi ir spējīgi doties ārā).”
                        
                        aizstāj ar šādu:
                        
                           “Augsnes un augāja atjaunošanai savvaļas ganības ir jāatstāj papuvē, ņemot vērā populācijas samazināšanos un laiku, kas paiet līdz brīdim, kad cāļi ir spējīgi doties ārā.”
                        
                        Šo izmaiņu attiecībā uz ganību atstāšanu papuvē pamato dažādās saimniecībās esošo augsnes tipu daudzveidība, kā arī šajā teritorijā valdošā Vidusjūras klimata sezonalitāte un mainīgie laikapstākļi, tāpēc konkrētu laika periodu, kas nepieciešams, lai panāktu ganību atjaunošanos, noteikt ir ļoti sarežģīti. Šā iemesla dēļ noteiktais neizmantošanas laiks ir atcelts, un jautājumu par ganību pārvaldību atstāj audzētāju ziņā, kuri attiecīgu lēmumu pieņem, pamatojoties uz pieredzi un zinātību.
                     
                  VIENOTS DOKUMENTS
            
               “GALL DEL PENEDÈS”
            
            
               ES Nr.: PGI-ES-01308-AM01 – 25.7.2018.
            
            
               ACVN ( ) AĢIN ( X )
            
            1.   Vārds
            
            “Gall del Penedès”
            2.   Dalībvalsts vai trešā valsts
            
            Spānija
            3.   Lauksaimniecības produkta vai pārtikas produkta apraksts
            
            3.1.   Produkta veids
            
            1.1. grupa. Svaiga gaļa (un subprodukti)
            3.2.   Apraksts par produktu, uz kuru attiecas 1. punktā minētais nosaukums
            
            Ar AĢIN “Gall del Penedès” apzīmētais produkts ir svaiga tādu vistu (gaiļu un vistu) gaļa, kuras pieder pie Penedesenca negra šķirnes, kas ir uzlabota tradicionālā Penedesenca šķirne.
            Šai gaļai raksturīgas kvalitatīvas garšas īpašības, liemeņu sārtā krāsa, kā arī gaļas un muskuļaudu stingrums un sulīgums.
            Šīs šķirnes putni ir lēnaudzīgi, izturīgi, ļoti vitāli, to ķermeņa tips raksturīgs Vidusjūras apgabalam, tiem ir neliels svars, un gaļa, ko no tiem iegūst, ir blīva. Tie ir izturīgi pret Vidusjūras apgabala karstumu un aukstumu.
            “Gall del Penedès” audzē tādās vistu kūtīs, no kurām visu gadu ir iespējams iziet ārā, un to barībai parasti pievieno vīnogu kauliņus (sēkliņas).
            Šāda barība piešķir gaļai atšķirīgas organoleptiskās īpašības, piemēram, Lauksaimniecības pētniecības un tehnoloģiju institūta (Institut de Recerca i Tecnologia agroalimentàries – IRTA) ziņojumā par sensorisko un ķīmisko analīzi (Inclusió de granet de raïm en el pinso per la IGP del Gall del Penedès (“Vīnogu kauliņu iekļaušana AĢIN “Gall del Penedès” paredzētajā barībā”) Amadeu Francesch Vidal, 2012. gada februāris) norādītas šādas:
            
               “To dzīvnieku gaļa, kuru barības saturā 5 % ir vīnogu kauliņi, spēcīgi smaržo pēc riekstiem, mazāk pēc mizas, tās garša nelīdzinās parastajai vistas gaļai, ir mazāk salda un vairāk metāliska, ar šķiedraināku tekstūru (..).
               Pierādīts, ka to dzīvnieku gaļā, kuru barības saturā 5 % ir vīnogu kauliņi, ir proporcionāli ievērojami vairāk nepiesātināto taukskābju, un par iemeslu tam var būt lielāka linolskābes proporcija, kas gaļu padara vērtīgāku no veselības viedokļa.”
            
            “Gall del Penedès” vistu minimālais kaušanas vecums ir 98 dienas.
            “Gall del Penedès” vistu liemeņi ietilpst A kategorijā (saskaņā ar Regulu (EK) Nr. 543/2008). Liemeņiem nav lieku tauku, to āda ir balta, gaļa sārta un kājas melnas ar baltām pēdām.
            Liemeņa minimālais svars:
            
                        —
                     
                     
                        izķidātam liemenim bez subproduktiem (noplūkts, izķidāts un bez galvas, kājām, sirds, aknām, guzas) – 1,2 kg mātītēm un 1,5 kg tēviņiem,
                     
                  
                        —
                     
                     
                        daļēji izķidātam liemenim (noplūkts un bez iekšām, bet ar galvu un kājām) – 1,7 kg mātītēm un 2 kg tēviņiem.
                     
                  “Gall del Penedès” liemeņus tirgo svaigus, veselus vai sadalītus.
            3.3.   Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)
            
            “Gall del Penedès” mājputniem izēdina galvenokārt ar šo AĢIN apzīmētā produkta ražošanas ģeogrāfiskā apgabala tradicionālo barību, kas pielāgota mūsdienu lauksaimniecības principiem un tehnoloģijām. Šī barība atšķiras ar to, ka tajā ietilpst vīnogu kauliņi.
            Pamatbarība sastāv no:
            
                        —
                     
                     
                        55–60 % kukurūzas,
                     
                  
                        —
                     
                     
                        30–35,5 % sojas un tās produktiem,
                     
                  
                        —
                     
                     
                        5–5,5 % vīnogu kauliņiem.
                     
                  Dzīves pēdējās septiņas dienas vistām izēdina barību, kuras pamatā ir vismaz 90 % graudaugu un 5–5,5 % vīnogu kauliņu.
            Aizliegts izbarot dzīvnieku izcelsmes taukus, izņemot piena produktus.
            3.4.   Konkrēti ražošanas posmi, kas jāveic noteiktajā ģeogrāfiskajā apgabalā
            
            “Gall del Penedès” audzē noteiktajā ģeogrāfiskajā apgabalā.
            Cālēnus ieved mājputnu audzēšanas saimniecībās nobarošanai 24–48 stundas pēc to izšķilšanās. Sākot ar 42–56 dienu vecumu, cāļiem ir piekļuve savvaļas ganībām. To audzēšana ilgst vismaz 98 dienas.
            3.5.   Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi
            
            —
            3.6.   Ar reģistrēto nosaukumu apzīmētā produkta marķēšanas īpašie noteikumi
            
            Ar AĢIN apzīmēto patēriņam domāto galaproduktu obligāti un redzami jāmarķē ar vārdiem IGP “Gall del Penedès” vai Indicación Geográfica Protegida “Gall del Penedès” un AĢIN logotipu.
            4.   Ģeogrāfiskā apgabala īsa definīcija
            
            “Gall del Penedès” vistas audzē ģeogrāfiskajā apgabalā, kurā ietilpst 73 pašvaldību teritorija:
            
                        —
                     
                     
                        visas Alt Penedès komarkas pašvaldības (27),
                     
                  
                        —
                     
                     
                        visas Baix Penedès komarkas pašvaldības (14),
                     
                  
                        —
                     
                     
                        visas Garraf komarkas pašvaldības (6),
                     
                  
                        —
                     
                     
                        šādas Anoia komarkas pašvaldības: Argençola, La Llacuna, Cabrera d’Igualada, Piera, Masquefa, Hostalets de Pierola, Vallbona d’Anoia, Capellades, La Torre de Claramunt, Carme, Orpí, Santa Maria de Miralles, Bellprat, Sant Martí de Tous, Santa Margarida de Montbui, Vilanova del Camí, La Pobla de Claramunt, Castellolí, El Bruc, Òdena, Igualada, Rubió, Jorba, Montmaneu un Copons (25),
                     
                  
                        —
                     
                     
                        
                           Alt Camp komarkas Rodonyà pašvaldība (1).
                     
                  5.   Saikne ar ģeogrāfisko apgabalu
            
            Saikni ar apgabalu veido sen iegūtā slava, ko apliecina mutvārdu tradīcija, dokumenti, gadatirgi un tirgi, un jo īpaši raksturīgā ražošanas sistēma, kuru izmanto apgabala lauksaimnieki un kura ir cieši saistīta ar ražošanas apgabala vīnkopības tradīciju.
            AĢIN produkta ražošanas ģeogrāfiskais apgabals atbilst vēsturiskajam Penedés reģionam, kas ir zināms kā tradicionālās Penedés šķirnes izcelsmes vieta, kur radušās “Gall del Penedès” vistas, un tas pamatā ir vīnkopības reģions, kurā ap 80 % lauksaimniecības platības izmanto vīnogu audzēšanai, un tajā ražotie Penedès un Cava vīni ir ar aizsargātu cilmes vietas nosaukumu. Var apgalvot, ka Penedès, pateicoties tās zemes un lauksaimniecības raksturam, ražo gan vīnus un dzirkstošos vīnus, gan “Gall del Penedès”.
            “Gall del Penedès” audzēšana, izmantošana un tirdzniecība gadsimtiem ir bijusi daļa no reģiona zemnieku tradicionālās apmācības. Literārie darbi, mutvārdu daiļrade un mākslas darbi liecina, ka šos putnus audzēja katrā saimniecībā gan ģimenes uzturam, gan kā ģimenes ienākumu avotu ilgākam laikam, jo to spilgti brūnsarkanās olas (pazīstamas arī kā “ou rogenc de Vilafranca” (“Vilafrankas sarkanās olas”)) pārdeva un tās bija ļoti iecienītas vietējos tirgos (Vilafrankas tirgū, kas dokumentēts kopš XII gadsimta) un Barselonas tirgū. Tāpat arī “Gall del Penedès” gaļai bija laba reputācija un slava, ko pierāda fakts, ka Fira del Penedès gadatirgus, ko vēlāk pārdēvēja par Fira de Sant Tomàs, pastāvēja jau kopš XII gadsimta, bet pašlaik tas pazīstams kā Fira del Gall. Gadatirgus notika katru gadu bez izņēmumiem, un tas apriņķa lauksaimniekiem, kuru saimniecības bija mazas, ļāva parādīt un pārdot savus ražojumus, tā saglabājot apgabala tradicionālos, uz vīnogu audzēšanu balstītos, pārtikas produktus.
            Šādā kontekstā minētā reģiona zemnieki tikās tirgos un gadatirgos, kur apmainījās ar “Gall del Penedès” audzēšanas pieredzi un veidoja mājputnu produktu ražošanas sistēmu, kura raksturīga reģionam un kurā vistu barībai izmantoja vīnogu miziņas. Pēc sulas izspiešanas miziņas palika uz lauka un izžuva, pēc tam tās izbaroja minētajiem putniem. 1937. gadā pētījumā par putnu barošanu secināts, ka vīnogu kauliņi vistām ir ļoti barojoši, jo tie satur augu šķiedras, samērā daudz tauku, mazliet proteīnu un ogļhidrātus. Pašlaik audzētāji ir pielāgojuši reģiona tradicionālās metodes, iekļaujot tajās vīnogu kauliņu izbarošanu.
            Šāda AĢIN “Gall del Penedès” vistu barošana ar vīnogu kauliņiem saglabā saikni starp vistu barību un reģiona vīnogu audzēšanas tradīciju un ietekmē produkta garšas īpatnības, un tas, ka no kūtīm vistām visu gadu ir iespējams iziet ārā, rada gaļas sārto krāsu, stingrumu un sulīgumu.
            Mūsdienās “Gall del Penedès” vistas bieži tiek aprakstītas reģiona presē, notiek apgabala kvalitatīvo produktu reklāmas kampaņas (piem., Barselonas provinces padomes un Alt Penedès komarkas padomes programmas Productes de la Terra [Lauku produkti] un la Gastroteca), un tiek veikti pētījumi (Fundación Alicia, IRTA, u. c.).
            
               Atsauce uz produkta specifikācijas publikāciju
            
            (šīs regulas 6. panta 1. punkta otrā daļa)
            Produkta specifikācijas pilnais teksts ir pieejams šajā tīmekļvietnē:
            http://gencat.cat/alimentacio/modificacion-pliego-igp-gall-penedes